أجذب روحي اذا رجفت بملكاك , شعر شعبي عراقي 2014
أجذب روحي اذا رجفت بملكاك
أكسر ضلوع دربك وسحك الطك
وأمشي بخلك شايب يدفن المات
ميرد للعشك بل شيب طلك
عفت بابي جرح ما ينطق الصوت
يا جرح السمعته بيوم يندك
مو كلمن شهك حسبالك يموت
بدخان الجكاره كلها تشهك
أذا يعتك هدم ميمر على جلود
وانه عندي الشماته هواي عتك
على فراكك تظن هم تزهك الروح
يا ميت شفت من كبره يزهك
تهد ريحك علي ما تقنعك هاي
وكتي عل جتف كل ضيمه علك
أنه ماسح خطوتك من التراب
شلون تريد ظلي بظلك الزك
تصعد يا بخت ما توصل البال
أوديك بجرح بظلمه يغرك
مو من غيبتك خلصت العيون
جي عندي صور بعيوني تسحك
أنه بروحي شجن من أحرث سماي
تخضرلي صبح من لون الازرك
غشيم انت ويغرك حيل ملكاي
وليطاوع غشيم بحفره يزلك
تريد أرجع بعد شيرجع المات
كلب ميت حنينه وزحمه يعشك